Tross en klar seier i den norske finalen, nådde ikke vinnerlåten høyere enn en 28. plass på norske VG-lista. Dette var den dårligste toppnoteringen til en MGP-vinnerlåt siden 2014. Etter den internasjonale finalen fikk imidlertid «That's How You Write a Song» nok strømminger på tjenester som Spotify og YouTube til at låten oppnådde platinastatus i september. Per 11. september 2018 hadde låten 6,3 millioner strømminger på Spotify – det laveste strømmetallet til en MGP-vinner siden «Stay» i 2012.